Aleksander Strandman

Aleksander Maximilian Strandman (7. lokakuuta 1856 Kivennapa – 8. helmikuuta 1933 Helsinki) oli Venäjän armeijan eversti ja Suomen suuriruhtinaskunnan senaattori.

Strandman kävi sotilaslukion Venäjällä Pihkovassa ja sen jälkeen Väinänlinnan jalkaväkirykmentissä ja Helsingin junkkarikoulussa. Toimittuaan upseerina Väinänlinnassa alikapteeni Strandman siirrettiin 1893 Suomen sotaväen käyttöön. Strandman toimi Mikkelissä aina Suomen sotaväen lopettamiseen eli vuoteen 1902 asti. Sen jälkeen hän toimi Helsingin sotilaspiirin päällikkönä everstiluutnantiksi ylennettynä ja sai vuonna 1911 everstin arvon. Eversti Aleksander Strandman nimitettiin senaattoriksi venäläistyneeseen Borovitinovin johtamaan Suomen senaattiin 18. kesäkuuta 1913 siviilitoimituskunnan apulaispäälliköksi, jossa tehtävässä hän toimi aina tsaarivallan kukistumiseen asti 26. maaliskuuta 1917.

Kirjallisuutta
Håkon Holmberg: (Keisarillisen) Suomen senaatin talousosaston puheenjohtajat, jäsenet ja virkamiehet 1909–1918 – elämäkerrallinen luettelo, Helsinki, 1964.

Suomalaiset everstit
Suomalaiset senaattorit
Vuonna 1856 syntyneet
Vuonna 1933 kuolleet